《题胡长史所藏风晴雨嫩墨竹四首 其一》
明代·管讷

记得东林腊月栽，虚怀今对画图开。碧云何处忽飞到，苍雪无声欲堕来。

尚觉暮寒生翠袖，不惊午梦断瑶台。故园茅屋萧萧里，若个家僮扫石苔。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。